|  |  |
| --- | --- |
| **Broj RKP:** |  **9691** |
| **Matični broj:** |  **03310124** |
|  **Naziv obveznika:** |  **Osnovna škola Mladost** |
| **Adresa:** |  **Kolodvorska 2, 34308 Jakšić** |
| **Razina:** |  **31** |
| **Šifra djelatnosti:** |  **8520** |
| **Šifra općine:** |  **164** |
| **Županija:** |  **Požeško-Slavonska** |

# BILJEŠKE UZ FINANCIJSKA IZVJEŠĆA

# 1.1.-30.06.2023. godine

Člankom 8. Pravilnika o financijskom izvještavanju u proračunskom računovodstvu propisan je sadržaj financijskih izvještaja. Bilješke uz financijske izvještaje sastavni su dio financijskih izvještaja proračuna. Temeljem članka 14. Bilješke su dopuna podataka uz financijske izvještaje.

Članak 15. Pravilnika o financijskom izvještavanju u proračunskom računovodstvu propisuje obvezne Bilješke uz Bilancu čiji su sadržaj i forma propisani Pravilnikom.

Osnovna škola „Mladost“, Jakšić, pri evidentiranju poslovnih promjena primjenjuje modificirano računovodstveno načelo priznavanja prihoda i rashoda te je obveznik dvojnog proračunskog računovodstva.

**Uvod:**

Osnovna djelatnost škole je odgoj i osnovno obrazovanje i ne obavlja niti jednu dodatnu ili gospodarsku djelatnost.

Tijekom godine nije došlo do promjena ustroja ili organizacije.

Odgovorna osoba je Boško Obradović, ravnatelj.

Osoba koja je sastavljala Bilješke je Monika Pus, voditelj računovodstva, a ujedno je odgovorna i za sastavljanje financijskih izvješća.

**Bilješke uz Izvještaj o prihodima i rashodima- Obrazac PR-RAS 1.1.-30.06.2023. g.**

**ŠIFRA 6**

U razdoblju siječanj-lipanj 2023. godine škola je ostvarila **ukupan prihod poslovanja** u iznosu **596.939,56 eura**.Prihodi su uvećani u odnosu na prethodnu godinu (indeks 103,9) jer je u 2023. g. zaživio program Prehrana za sve, te zbog uvećanih cijena energenata-plina obzirom da je PSŽ sklopila novi ugovor sa HEP Plin d.o.o. za nabavu istog po novim cijenama.

**ŠIFRA 6361**

Prihodi evidentirani u iznosu od 515.489,52 se odnose na prihode za plaće, a uvećani su u odnosu na prošlu godinu jer je rasla osnovica.

**ŠIFRA 6615**

Prihodi po posebnim propisima su uvećani u odnosu na prethodnu godinu obzirom da je povećan broj sati iznajmljivanja ŠŠD.

**ŠIFRA 671**

Smanjenje prihoda iz proračuna Osnivača Požeško-slavonske Županije je uvjetovano manjim iznosu odobrenih sredstava namijenjenih investicijskom održavanju (6711) te kapitalnog ulaganja (6712).

**ŠIFRA 683**

Ostali prihodi se odnose na doznaku od strane Unijapapira za prikupljeni stari papir u 2022. godini, također na nagradu učenicima na natječaju Kreativni i neovisni, te na doznaku od HŠSS za dnevnice učitelju koji je vodio učenike na državno natjecanje u Futsalu.

**ŠIFRA 3**

**Ukupni rashodi** su ostvareni u iznosu od **592.814,16 eura** te su minimalno uvećani u odnosu na prošlu godinu a najviše povećanjem cijene energenata te rastom osnovice za plaće.

**ŠIFRA 3113**

Rashodi za plaće za prekovremeni rad su uvećani u odnosu na razdoblje prethodne godine jer je velik broj učenika Škole sudjelovao na raznim natjecanjima te su učitelji voditelji bili odsutni sa redovne nastave.

**ŠIFRA 3225**

Iznos sredstava potrošen na nabavku sitnog inventara je prema potrebama programa Prehrana za sve uvećan a za kupnju opreme za potrebe školske kuhinje..

**ŠIFRA 3236**

Troškovi zdravstvenih i veterinarskih usluga su uvećani ponajprije zbog sistematskog pregleda djelatnika.

**ŠIFRA 3812**

Rashodi u iznosu 663,88 eura su novi u odnosu na razdoblje prethodne godine zbog rashoda na ime nabavke menstrualnih higijenskih potrepština za učenice Škole a za čega su sredstva preusmjerena od Osnivača iz EU fondova.

**Bilješke uz Izvještaj o obvezama 2023. g.**

Stanje nedospjelih obveza za rashode poslovanja u iznosu od 104.055,35 eura odnosi se na:

 - 231 - obveze za zaposlene u iznosu od 83.427,67 eura, odnosno plaće za lipanj 2023. godine (MZO i produženi boravak)

- 232 - obveze za materijalne rashode u iznosu od 14.013,09 eura s dospijećem do kraja srpnja 2023. godine

- 239 – ostale tekuće obveze od 6.204,27 eura se odnosi većinski na obveze bolovanja preko 42 dana u iznosu 5.205,62 eura, te 998,65 eura ostale obveze.

-242- obveze za knjige u iznosu 410,32 eura.

Jakšić, 30. lipnja 2023.

Telefon za kontakt: 034/315503

Osoba za kontaktiranje: Zakonski predstavnik:

Monika Pus, oec. Boško Obradović, prof.